Gemeenskapsveiligheidslede is op hol gejaag toe ’n sekere 35-jarige Tierpoorter op 30 Augustus verdwyn het. Hy het ongeveer 6 uur die oggend na sy BMW toe uitgegaan. ’n Halfuur daarna het sy vrou hom gaan soek en verskeie voorwerpe op die grond sien lê, insluitende ’n baba karstoeltjie, waar die voertuig gestaan het. Sy het geglo dat hy gekaap is. Daar is wild en wakker na hom gesoek en die polisie het uitgevind dat hy geld getrek het op twee plekke aan die oos-Rand. Blykbaar het hy daardie aand weer by die huis aangekom. Teen saktyd kon die polisie nie bevestig of hy gekaap was of nie.